《戏马台》
宋代·赵公豫

戏马台边风色寒，黄河昼夜水瀰漫。椎心每恨英雄尽，放眼还知天地宽。

宴设鸿门王气在，烟销秦阙霸图残。知几亚父身先死，不见阴陵行路难。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。